টানা একমাস ধরে ব্ল্যাকমেইল করে ধর্ষণ! ফের নৃশংসতার শিকার ডাক্তারি পড়ুয়া

ওয়েব ডেস্ক: ফের ধর্ষণের (Rape Case) শিকার ডাক্তারি পড়ুয়া। টানা একমাস ধরে তরুণীকে ব্ল্যাকমেইল (Blackmail) করে ধর্ষণের অভিযোগ উঠল তাঁরই বন্ধু ও সহপাঠীদের বিরুদ্ধে। হাড়হিম করা এই ঘটনার সাক্ষী থাকল দিল্লির আদর্শনগর (Delhi Adarsnagar)। ব্ল্যাকমেল চরম পর্যায়ে পৌঁছলে আর সহ্য না করতে পেরে থানায় অভিযোগ দায়ের করেন তরুণী। অভিযোগের ভিত্তিতে তদন্তে নেমেছে পুলিশ। তবে এখনও খোঁজ মেলেনি অভিযুক্তের।

পুলিশ সূত্রে খবর, নির্যাতিতা তরুণীর বাড়ি হরিয়ানার জিন্দে। ডাক্তারি পড়তে তিনি দিল্লিতে এসেছিলেন। সেখানে একটি হস্টেলে থাকতেন। তাঁর বয়স ১৮ বছর। অন্যদিকে, তাঁর বন্ধু অভিযুক্তও হরিয়ানায় জিন্দের বাসিন্দা। তার বয়স ২০ বছর। সেও দিল্লি থাকত। দুজনেই বহুদিনের বন্ধু। গত ৯ সেপ্টেম্বর তাঁর বন্ধুর কথায় একটি পার্টিতে আদর্শ নগরের একটি হোটেলে যান ওই তরুণী। অভিযোগ, সেই সময় তরুণীকে জোর করে কিছু খাইয়ে ধর্ষণ করা হয়। এমনকি তাঁর ধর্ষণের ভিডিয়ো রেকর্ড করে রেখেছিল অভিযুক্ত। সেই ভিডিয়ো দেখিয়ে তাঁকে ব্ল্যাকমেইল করত। টানা এক মাস ধরে অভিযুক্ত তাঁর বন্ধুদেরও ডেকে এনেও তরুণীর উপর নির্যাতন চালায়।

আরও পড়ুন: বাংলায় দুর্যোগের আবহে দিল্লিতে ভারী বৃষ্টি, জারি কমলা সতর্কতা

ব্ল্যাকমেল (Blackmail) চরম পর্যায়ে পৌঁছলে আর সহ্য না করতে পেরে দিন সাতেক আগে তরুণী তাঁর পরিবারকে সবটা খুলে বলে। তারপরই বৃহস্পতিবার থানায় অভিযোগ দায়ের করেন তরুণী। । অভিযোগের ভিত্তিতে তদন্তে নেমেছে পুলিশ। তবে এখনও খোঁজ মেলেনি অভিযুক্তের। কোথায় গা ঢাকা দিয়েছে তা জানতে তল্লাশি শুরু করেছে পুলিশ।

দেখুন অন্য খবর